nibzard/narodne-novine-full-text-markdown huggingface dataset:
## Odluka o puštanju u optjecaj kovanog novca kuna i lipa s oznakom godine kovanja "2010."

### NN 34/2010 (19.3.2010.), Odluka o puštanju u optjecaj kovanog novca kuna i lipa s oznakom godine kovanja "2010."

HRVATSKA NARODNA BANKA

884

Na temelju članka 22. i članka 42. stavka 3. točke 14. Zakona o Hrvatskoj narodnoj banci (»Narodne novine«, br. 75/2008.) Savjet Hrvatske narodne banke na sjednici održanoj 10. ožujka 2010. donio je

ODLUKU

O PUŠTANJU U OPTJECAJ KOVANOG NOVCA KUNA I LIPA S OZNAKOM GODINE KOVANJA »2010.«

1. Kovani novac kuna i lipa s oznakom godine kovanja »2010.«, izdan u skladu s Odlukom o izdavanju novčanica i kovanog novca koji glase na novčanu jedinicu Republike Hrvatske (»Narodne novine«, br. 37/1994., 44/1994. i 68/1994.) s osnovnim obilježjima (osim godine kovanja) utvrđenima u Odluci o osnovnim obilježjima kovanog novca kuna i lipa s latinskim nazivima životinja i biljaka na naličju kovanog novca (»Narodne novine«, br. 47/1995.), pušta se u optjecaj 22. ožujka 2010.

2. Ova Odluka stupa na snagu danom objave u »Narodnim novinama«.

O.br. 739/2010.
Zagreb, 10. ožujka 2010.

Zamjenjuje predsjednika
Savjeta Hrvatske narodne banke
zamjenik guvernera
Hrvatske narodne banke
prof. dr. Boris Vujčić, v. r.

Odluka, NN 34/2010-884
## Odluka o izmjenama i dopunama Odluke o medaljama i žetonima koji nalikuju kovanicama eura

### NN 34/2010 (19.3.2010.), Odluka o izmjenama i dopunama Odluke o medaljama i žetonima koji nalikuju kovanicama eura

HRVATSKA NARODNA BANKA

886

Na temelju članka 40.a Zakona o deviznom poslovanju (»Narodne novine«, br. 96/2003., 140/2005., 132/2006., 150/2008., 92/2009. i 153/2009.) te članka 28. i članka 42. stavka 3. točke 12. Zakona o Hrvatskoj narodnoj banci (»Narodne novine«, br. 75/2008.) Savjet Hrvatske narodne banke na sjednici održanoj 10. ožujka 2010. donio je

ODLUKU

O IZMJENAMA I DOPUNAMA ODLUKE O MEDALJAMA I ŽETONIMA KOJI NALIKUJU KOVANICAMA EURA

I.

U Odluci o medaljama i žetonima koji nalikuju kovanicama eura (»Narodne novine«, br. 132/2007.) točka III. pod c) mijenja se i glasi:

»c) ako je dizajn koji se pojavljuje na površini medalja i žetona sličan:

– bilo kojem dizajnu koji se pojavljuje na površini kovanica eura ili dijelovima tog dizajna, uključujući posebice natpis »euro« ili »euro cent«, dvanaest zvjezdica Europske unije, sliku geografskog prikaza i brojeve, u obliku u kojem su prikazani na kovanicama eura ili

– simbolima koji predstavljaju nacionalni suverenitet država članica, u obliku u kojem su prikazani na kovanicama eura, uključujući posebice lik državnog poglavara, grb, oznaku kovnice, oznaku gravera, ime države članice ili

– obliku oboda ili dizajnu na obodu kovanica eura ili

– simbolu eura.«.

U istoj točki dodaje se novi stavak, koji glasi:

»(2) Hrvatska narodna banka dostavit će Europskoj komisiji/OLAF-u sve metalne predmete koje dobije na uvid, a za koje u skladu s ovom točkom utvrdi da prema obilježjima nalikuju kovanicama eura, da bi se odredilo može li se metalni predmet smatrati medaljom odnosno žetonom u smislu ove točke pod c) te mogu li medalje ili žetoni izazvati zabunu u odnosu na kovanicu eura koja je zakonsko sredstvo plaćanja.«

II.

U točki IV. mijenja se stavak 1. tako da glasi:

»(1) Iznimno od točke III. pod a) ove Odluke, medalje i žetoni koji nose naziv »euro« ili »euro cent« ili simbol eura bez nominalne vrijednosti, ne nalikuju kovanicama eura ako veličinom odstupaju od referentne veličine, osim ako se na njihovoj površini pojavljuje dizajn sličan nekom od elemenata navedenih u točki III. pod c) ove Odluke.«

Iza stavka 1. dodaje se novi stavak 2., koji glasi:

»(2) Ako medalja ili žeton ima nominalnu vrijednost, na licu ili naličju medalje odnosno žetona mora biti otkovana naznaka »nije zakonsko sredstvo plaćanja«.«

U dosadašnjem stavku 2., koji postaje stavak 3., riječi »stavka 2.« zamjenjuju se riječima »stavka 3.«.

III.

U točki V. iza riječi »Zakona o deviznom poslovanju« stavlja se točka i briše se preostali tekst.

IV.

Ova Odluka stupa na snagu osmog dana od dana objave u »Narodnim novinama«.

O. br. 741/2010.
Zagreb, 10. ožujka 2010.

Zamjenjuje predsjednika
Savjeta Hrvatske narodne banke
zamjenik guvernera Hrvatske narodne banke
prof. dr. Boris Vujčić, v. r.

Odluka, NN 34/2010-886
## Odluka o izmjenama i dopunama Odluke o upravljanju kamatnim rizikom u knjizi banke

### NN 34/2010 (19.3.2010.), Odluka o izmjenama i dopunama Odluke o upravljanju kamatnim rizikom u knjizi banke

HRVATSKA NARODNA BANKA

887

Na temelju članka 161. stavka 1. točke 3. Zakona o kreditnim institucijama (»Narodne novine«, br. 117/2008., 74/2009. i 153/2009.) i članka 43. stavka 2. točke 9. Zakona o Hrvatskoj narodnoj banci (»Narodne novine« br. 75/2008.) guverner Hrvatske narodne banke donosi

ODLUKU

O IZMJENAMA I DOPUNAMA ODLUKE O UPRAVLJANJU KAMATNIM RIZIKOM U KNJIZI BANKE

Članak 1.

U Odluci o upravljanju kamatnim rizikom u knjizi banke (»Narodne novine«, br. 2/2010.), u članku 6. stavku 1. točki 1. iza riječi »važniju valutu« dodaje se riječ »pojedinačno«.

Članak 2.

U članku 9. Odluke dodaje se novi stavak 3., koji glasi:

»(3) Stambene štedionice dužne su uskladiti svoje poslovanje s odredbama članka 6. stavka 3. ove Odluke do 31. ožujka 2011.«

Dosadašnji stavak 3. postaje stavak 4.

Članak 3.

U Uputi za jedinstvenu primjenu Odluke o upravljanju kamatnim rizikom u knjizi banke, koja čini sastavni dio Odluke u dijelu 2.2. u drugom odlomku riječi »EKVI ZBR« zamjenjuju se riječima »EVKI ZBR«

Članak 3.

Ova Odluka objavljuje se u »Narodnim novinama« a stupa na snagu 31. ožujka 2010.

O. br. 126-020/03-10/ŽR

Zagreb, 9. ožujka 2010.

Guverner
Hrvatske narodne banke
dr. sc. Željko Rohatinski, v. r.

Odluka, NN 34/2010-887
## Odluka o osnovicama za utvrđivanje vrijednosnog boda prema osobnom činu, ustrojbenom mjestu i zvanju HRVI iz Domovinskog rata za godinu 2009.

### NN 34/2010 (19.3.2010.), Odluka o osnovicama za utvrđivanje vrijednosnog boda prema osobnom činu, ustrojbenom mjestu i zvanju HRVI iz Domovinskog rata za godinu 2009.

HRVATSKI ZAVOD ZA MIROVINSKO OSIGURANJE

888

Na temelju članka 20. stavka 2. Zakona o pravima hrvatskih branitelja iz Domovinskog rata i članova njihovih obitelji (»Narodne novine«, br. 174/04.. 92/05., 02/07., 107/07., 65/09. i 137/09.) i članka 19. točke 1. Statuta Hrvatskog zavoda za mirovinsko osiguranje (»Narodne novine«, broj 163/98. i 86/03.), Upravno vijeće Hrvatskog zavoda za mirovinsko osiguranje, na sjednici održanoj 10. ožujka 2010., donosi

ODLUKU

O OSNOVICAMA ZA UTVRĐIVANJE VRIJEDNOSNOG BODA PREMA OSOBNOM ČINU, USTROJBENOM MJESTU I ZVANJU HRVI IZ DOMOVINSKOGA RATA ZA GODINU 2009.

Članak 1.

HRVI iz Domovinskoga rata utvrđuje se vrijednosni bod za određivanje invalidske mirovine iz članka 16. Zakona o pravima hrvatskih branitelja iz Domovinskog rata i članova njihovih obitelji (»Narodne novine«, br. 174/04., 92/05., 2/07., 107/07., 65/09. i 137/09.) na temelju pripadajuće osnovice, prema osobnom činu, ustrojbenom mjestu i zvanju, utvrđene ovom odlukom.

Članak 2.

HRVI iz Domovinskog rata, za izračun invalidske mirovine prema činu, ustrojbenom mjestu i zvanju, određuju se sljedeće osnovice:

|  |  |
| --- | --- |
| Činovi i ustrojbena mjesta | Osnovice |
| Vojnik | 87.781 |
| Pozornik | 93.278 |
| Razvodnik (zastavnik HRM) | 99.857 |
| Skupnik | 88.745 |
| Zapovjednik desetine | 105.392 |
| Zapovjednik voda | 111.921 |
| Zapovjednik satnije | 134.310 |
| Zamjenik zapovjednika bojne | 147.371 |
| Zapovjednik bojne | 162.291 |
| Zamjenik zapovjednika brigade | 177.210 |
| Zapovjednik brigade | 177.210 |
| Desetnik | 101.528 |
| Vodnik | 108.822 |
| Stožerni vodnik | 109.568 |
| Narednik | 109.568 |
| Nadnarednik | 110.192 |
| Stožerni narednik | 113.781 |
| Časnički namjesnik | 126.913 |
| Zastavnik | 107.994 |
| Poručnik (poručnik korvete) | 111.921 |
| Natporučnik (poručnik fregate) | 121.249 |
| Satnik (poručnik bojnog broda) | 134.310 |
| Bojnik (kapetan korvete) | 147.371 |
| Pukovnik (kapetan fregate) | 162.291 |
| Brigadir (kapetan bojnog broda) | 177.210 |
| Stožerni brigadir (komodor) | 192.129 |
| Brigadni general (komodor) | 192.129 |
| Zapovjednik zbornog mjesta | 162.291 |
| Zapovjednik zbornog područja | 207.066 |
| General bojnik (kontraadmiral) | 207.066 |
| General pukovnik (viceadmiral) | 212.659 |
| General zbora (admiral) | 218.252 |
| Zapovjednik obrane grada | 162.291 |
| Stožerni general (stožerni admiral) | 223.845 |

Članak 3.

Ova odluka stupa na snagu osmoga dana od dana objave u »Narodnim novinama«, a primjenjuje se od 1. siječnja 2010.

Klasa: 041-01-10-02/2

Urbroj: 341-99-01/01-10115

Zagreb, 10. ožujka 2010.

Predsjednik
Upravnog vijeća Hrvatskog zavoda za mirovinsko osiguranje
mr. sc. Niko Raič, v. r.

Odluka, NN 34/2010-888
## Odluka o visini najniže mirovine hrvatskom branitelju iz Domovinskog rata za godinu 2010.

### NN 34/2010 (19.3.2010.), Odluka o visini najniže mirovine hrvatskom branitelju iz Domovinskog rata za godinu 2010.

HRVATSKI ZAVOD ZA MIROVINSKO OSIGURANJE

889

Na temelju članka 31. stavka 4. Zakona o pravima hrvatskih branitelja iz Domovinskog rata i članova njihovih obitelji (»Narodne novine«, br. 174/04., 92/05., 2/07., 107/07., 65/09. i 137/09.) i članka 19. točke 1. Statuta Hrvatskog zavoda za mirovinsko osiguranje (»Narodne novine«, broj 163/98. i 86/03.), Upravno vijeće Hrvatskog zavoda za mirovinsko osiguranje, na sjednici održanoj 10. ožujka 2010., donosi

ODLUKU

O VISINI NAJNIŽE MIROVINE HRVATSKOG BRANITELJA IZ DOMOVINSKOG RATA ZA GODINU 2010.

Članak 1.

Najniža mirovina hrvatskog branitelja iz Domovinskog rata odreduje se od 1. siječnja 2010. u svoti od 2389,95 kn mjesečno.

Članak 2.

Mirovina u visini najniže mirovine, koja se priznaje hrvatskom branitelju iz Domovinskog rata kada navrši 65 godina života (muškarac), odnosno 60 godina života (žena), a ne ispunjava uvjete mirovinskog staža za priznavanje prava na starosnu mirovinu, prema Zakonu o mirovinskom osiguranju (»Narodne novine«, br. 102/98., 127/00., 59/01., 109/01., 147/02., 117/03., 30/04., 177/04., 92/05., 79/07. i 35/08.) od 1. siječnja 2010. iznosi 2389.95 kn mjesečno.

Članak 3.

Najniža mirovina određuje se hrvatskom branitelju iz Domovinskog rata kojemu je priznato pravo na mirovinu zbog profesionalne nesposobnosti za rad prema Zakonu o pravima hrvatskih branitelja iz Domovinskog rata i članova njihovih obitelji (»Narodne novine«, broj 174/04., 92/05., 2/07., 107/07., 65/09 i 137/09.). uz primjenu mirovinskog faktora iz članka 80. Zakona o mirovinskom osiguranju i od l. siječnja 2010. iznosi 1911,96 kn mjesečno.

Članak 4.

Najniža mirovina određuje se hrvatskom hranitelju iz Domovinskog rata. korisniku starosne ili invalidske i obiteljske mirovine, članu obitelji nakon smrti hrvatskog branitelja, kojemu je mirovina priznata prema Zakonu o mirovinskom osiguranju, uz primjenu polaznog faktora iz članka 78. i mirovinskog faktora iz članka 80. Zakona o mirovinskom osiguranju.

Članak 5.

Ova odluka stupa na snagu osmoga dana od dana objave u »Narodnim novinama«, a primjenjuje se od 1. siječnja 2010.

Klasa: 041-01-01-02/2

Urbroj: 341-99-01/01-10/16

Zagreb, 10. ožujka 2010.

Predsjednik
Upravnog vijeća Hrvatskog zavoda za mirovinsko osiguranje
mr. sc. Niko Raič, v. r.

Odluka, NN 34/2010-889
## Rješenje kojim se društvu Središnje klirinško depozitarno društvo d.d., Zagreb, kao Operateru Fonda za zaštitu ulagatelja, odobrava Odluka o iznosu redovne naknade Operatera Fonda za zaštitu ulagatelja za 2010. godinu

### NN 34/2010 (19.3.2010.), Rješenje kojim se društvu Središnje klirinško depozitarno društvo d.d., Zagreb, kao Operateru Fonda za zaštitu ulagatelja, odobrava Odluka o iznosu redovne naknade Operatera Fonda za zaštitu ulagatelja za 2010. godinu

HRVATSKA AGENCIJA ZA NADZOR FINANCIJSKIH USLUGA

893

Na temelju odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« br. 140/05), te članka 244. stavak 3. Zakona o tržištu kapitala (»Narodne novine« br. 88/08, 146/08, 74/09), Uprava Hrvatske agencije za nadzor financijskih usluga, na zahtjev društva Središnje klirinško depozitarno društvo d.d., Zagreb, Heinzelova 62/a, kao Operatera Fonda za zaštitu ulagatelja, za odobrenje Odluke o iznosu redovne naknade Operatera Fonda za zaštitu ulagatelja za 2010. godinu, na sjednici održanoj 11. ožujka 2010. godine, donijela je

RJEŠENJE

1. Društvu Središnje klirinško depozitarno društvo d.d., Zagreb, Heinzelova 62/a, kao Operateru Fonda za zaštitu ulagatelja, odobrava se Odluka o iznosu redovne naknade Operatera Fonda za zaštitu ulagatelja za 2010. godinu.

2. Izreka ovog rješenja objavit će se u »Narodnim novinama«.

Klasa: UP/I-451-04/10-45/1

Urbroj: 326-111/10-5

Zagreb, 11. ožujka 2010.

Član Uprave
Željko Kopčić, v. r.

Rješenje, NN 34/2010-893
## Rješenje kojim se društvu Sigurna luka d.o.o. za zastupanje u osiguranju, Split, izdaje dozvola za obavljanje poslova zastupanja u osiguranju

### NN 34/2010 (19.3.2010.), Rješenje kojim se društvu Sigurna luka d.o.o. za zastupanje u osiguranju, Split, izdaje dozvola za obavljanje poslova zastupanja u osiguranju

HRVATSKA AGENCIJA ZA NADZOR FINANCIJSKIH USLUGA

899

Na temelju odredbi članka 15. točka 4. alineja 3. Zakona o Hrvatskoj agenciji za nadzor financijskih usluga (»Narodne novine« broj 140/05), i članka 12. stavak 1. Zakona o osiguranju (»Narodne novine« broj 151/05, 87/08 i 82/09), Uprava Hrvatske agencije za nadzor financijskih usluga, odlučujući o zahtjevu Gorana Petričića iz Splita, Mažuranićevo šetalište 73, Alema Piplovića iz Splita, Starčevićeva 11, i Bože Brajovića iz Šipanske Luke, Luka 60, osnivača društva Sigurna luka d.o.o. za zastupanje u osiguranju »u osnivanju«, Split, Sukošanska 28, za izdavanje dozvole za obavljanje poslova zastupanja u osiguranju, na sjednici održanoj 11. ožujka 2010. donijela je

RJEŠENJE

I. Društvu Sigurna luka d.o.o. za zastupanje u osiguranju, Split, Sukošanska 28, izdaje se dozvola za obavljanje poslova zastupanja u osiguranju.

II. Društvo Sigurna luka d.o.o. za zastupanje u osiguranju, Split, Sukošanska 28, dužno je u roku od tri dana od dana upisa u sudski registar dostaviti Hrvatskoj agenciji za nadzor financijskih usluga izvadak iz sudskog registra.

III. Izreka ovog rješenja objavit će se u »Narodnim novinama«.

Klasa: UP/I-453-02/10-37/12

Urbroj: 326-112-10-2

Zagreb, 11. ožujka 2010.

Član Uprave
Željko Kopčić, v. r.

Rješenje, NN 34/2010-899
## Rješenje kojim se društvu za upravljanje investicijskim fondovima Terra Invest d.o.o., Pula, oduzima odobrenje za rad

### NN 34/2010 (19.3.2010.), Rješenje kojim se društvu za upravljanje investicijskim fondovima Terra Invest d.o.o., Pula, oduzima odobrenje za rad

HRVATSKA AGENCIJA ZA NADZOR FINANCIJSKIH USLUGA

900

Na temelju odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine«, broj 140/05) i članka 44. stavak 2. Zakona o investicijskim fondovima (»Narodne novine«, broj 150/05), Hrvatska agencija za nadzor financijskih usluga, po službenoj dužnosti, u predmetu oduzimanja odobrenja društvu Terra Invest d.o.o. za upravljanje investicijskim fondovima iz Pule, Mletačka 12, na sjednici održanoj 11. ožujka 2010. donosi

RJEŠENJE

1. Društvu za upravljanje investicijskim fondovima Terra Invest d.o.o. iz Pule, Mletačka 12, MBS 40183729, oduzima se odobrenje za rad.

2. Izreka ovog rješenja objavit će se u »Narodnim novinama«

Klasa: UP/I 451-04/09-05/32

Urbroj: 326-113-10-3

Zagreb, 11. ožujka 2010.

Član Uprave
Željko Kopčić, v. r.

Rješenje, NN 34/2010-900
## Rješenje Ustavnog suda Republike Hrvatske broj: U-III-2811/2009 od 3. ožuka 2010.

### NN 34/2010 (19.3.2010.), Rješenje Ustavnog suda Republike Hrvatske broj: U-III-2811/2009 od 3. ožuka 2010.

USTAVNI SUD REPUBLIKE HRVATSKE

907

Ustavni sud Republike Hrvatske, u Drugom vijeću za rješavanje pretpostavki za odlučivanje o ustavnim tužbama, u sastavu sutkinja Nevenka Šernhorst, predsjednica Vijeća, te suci Marko Babić i Antun Palarić, članovi Vijeća, u postupku koji je ustavnom tužbom pokrenulo društvo I.-G. d.o.o. P., kojeg zastupa T. M.-P., odvjetnica u Z., na sjednici održanoj 3. ožujka 2010. godine, jednoglasno je donio

RJEŠENJE

I. Ustavna tužba se odbacuje.

II. Ovo rješenje objavit će se u »Narodnim novinama«.

Obrazloženje

1. Ustavna tužba podnesena je protiv presude Upravnog suda Republike Hrvatske broj: Us-11419/2005-6 od 4. ožujka 2009., kojom je odbijena tužba podnositelja podnesena protiv zaključka tuženog Ministarstva financija Republike Hrvatske, Samostalne službe za drugostupanjski upravni postupak klasa UP/II-471-02/05-01/188, ur. broj: 513-04/05-2 od 27. rujna 2005., u pravnoj stvari radi inspekcijskog nadzora.

2. Podnositelj je u ustavnoj tužbi istaknuo povredu odredbe članka 51. stavka 2. Ustava za koju smatra da mu je povrijeđena osporenom presudom.

Ne postoje pretpostavke za odlučivanje o biti stvari.

3. Člankom 71. stavcima 1. i 2. Ustavnog zakona o Ustavnom sudu Republike Hrvatske (»Narodne novine« broj 99/99., 29/02. i 49/02. – pročišćeni tekst, u daljnjem tekstu: Ustavni zakon) propisano je:

(1) Vijeće, odnosno sjednica Ustavnog suda ispituje samo one povrede ustavnih prava koje su istaknute u ustavnoj tužbi.

(2) Ustavna tužba neće se uzeti u razmatranje u slučaju kad se ne radi o povredi ustavnog prava.

Člankom 32. Ustavnog zakona propisano je:

Ustavni sud će rješenjem odbaciti (...) ustavnu tužbu … u drugim slučajevima kad ne postoje pretpostavke za odlučivanje o biti stvari.

Pod »odlučivanjem o biti stvari«, u smislu članka 32. Ustavnog zakona, razumijeva se odlučivanje o ustavnopravnoj biti stvari.

4. Člankom 51. stavkom 2. Ustava propisano je da se porezni sustav temelji na načelima jednakosti i pravednosti.

Članak 51. stavak 2. Ustava sadrži ustavna načela apstraktne naravi koja se ne mogu primjenjivati neposredno u postupku zaštite ljudskih prava i temeljnih sloboda zajamčenih Ustavom (ustavnih prava), o čijoj povredi odlučuje Ustavni sud u povodu ustavne tužbe. Njihova primjena zahtijeva prethodnu konkretnu razradu u zakonu, a ponekad i daljnju razradu u podzakonskom (provedbenom) propisu.

To je stajalište Ustavni sud izrazio u točki 13.3. odluke i rješenja broj: U-IP-3820/2009 i dr. od 17. studenoga 2009. (»Narodne novine« broj 143/09.).

5. Slijedom navedenog, a na temelju članka 32. Ustavnog zakona riješeno je kao u točki I. izreke, o odluka o objavi (točka II. izreke) temelji se na članku 29. Ustavnog zakona.

Broj: U-III-2811/2009

Zagreb, 3. ožujka 2010.

USTAVNI SUD REPUBLIKE HRVATSKE

Predsjednica Vijeća
mr. sc. Nevenka Šernhorst, v. r.

Rješenje, NN 34/2010-907
## Prosječna mjesečna isplaćena neto i bruto plaća u Republici Hrvatskoj za 2009.

### NN 34/2010 (19.3.2010.), Prosječna mjesečna isplaćena neto i bruto plaća u Republici Hrvatskoj za 2009.

DRŽAVNI ZAVOD ZA STATISTIKU

908

Državni zavod za statistiku objavljuje

PROSJEČNU

MJESEČNU ISPLAĆENU NETO PLAĆU PO ZAPOSLENOME U PRAVNIM OSOBAMA REPUBLIKE HRVATSKE ZA 2009.

Prosječna mjesečna isplaćena neto plaća po zaposlenome u pravnim osobama Republike Hrvatske za 2009. iznosila je 5 311 kuna.

PROSJEČNU

MJESEČNU BRUTO PLAĆU PO ZAPOSLENOME U PRAVNIM OSOBAMA REPUBLIKE HRVATSKE ZA 2009.

Prosječna mjesečna bruto plaća po zaposlenome u pravnim osobama Republike Hrvatske za 2009. iznosila je 7 711 kuna.

Klasa: 953-03/01-10/10

Urbroj: 555-08-07-02-10-10

Zagreb, 10. ožujka 2010.

Ravnatelj
dr. sc. Ivan Kovač, v. r.

Ostalo, NN 34/2010-908
## Indeks potrošačkih cijena u Republici Hrvatskoj u veljači 2010. godine

### NN 34/2010 (19.3.2010.), Indeks potrošačkih cijena u Republici Hrvatskoj u veljači 2010. godine

DRŽAVNI ZAVOD ZA STATISTIKU

909

Državni zavod za statistiku objavljuje

INDEKS

POTROŠAČKIH CIJENA U REPUBLICI HRVATSKOJ U VELJAČI 2010. GODINE

Indeks potrošačkih cijena u Republici Hrvatskoj u veljači 2010. godine u odnosu na siječanj 2010. godine iznosi 100,2.

Klasa: 957-04/10-01/8

Urbroj: 555-09-07-01-10-8

Zagreb, 15. ožujka 2010.

Ravnatelj
dr. sc. Ivan Kovač, v. r.

Ostalo, NN 34/2010-909
## Stopa promjene proizvođačkih cijena industrijskih proizvoda u veljači 2010.

### NN 34/2010 (19.3.2010.), Stopa promjene proizvođačkih cijena industrijskih proizvoda u veljači 2010.

DRŽAVNI ZAVOD ZA STATISTIKU

910

Državni zavod za statistiku objavljuje

STOPU PROMJENE

PROIZVOĐAČKIH CIJENA INDUSTRIJSKIH PROIZVODA U VELJAČI 2010.

Stopa promjene proizvođačkih cijena industrijskih proizvoda u veljači 2010. u odnosu na siječanj 2010. iznosi -0,1.

Klasa: 954-02/10-01/91

Urbroj: 555-06-04-03-10-01

Zagreb, 15. ožujka 2010.

Ravnatelj
dr. sc. Ivan Kovač, v. r.

Ostalo, NN 34/2010-910
## Ispravak Izmjene i dopune Tarifnog sustava za opskrbu električnom energijom, s iznimkom povlaštenih kupaca, bez visine tarifnih stavki

### NN 34/2010 (19.3.2010.), Ispravak Izmjene i dopune Tarifnog sustava za opskrbu električnom energijom, s iznimkom povlaštenih kupaca, bez visine tarifnih stavki

NARODNE NOVINE

911

Nakon uspoređivanja s izvornim tekstom utvrđene su pogreške u Izmjenama i dopunama Tarifnog sustava za opskrbu električnom energijom, s iznimkom povlaštenih kupaca, bez visine tarifnih stavki koje su objavljene u »Narodnim novinama« broj 26/10, pa se daje

ISPRAVAK

IZMJENA I DOPUNA TARIFNOG SUSTAVA ZA OPSKRBU ELEKTRIČNOM ENERGIJOM, S IZNIMKOM POVLAŠTENIH KUPACA, BEZ VISINE TARIFNIH STAVKI

U članku 7., kojim se mijenja članak 27., u stavku 1. iza riječi: »kućanstvo« treba stajati oznaka: »***Ts**ONN, Nk*«.

U članku 7., kojim se mijenja članak 27., u stavku 3. umjesto oznake: »***Ts**ONN, EJT*« treba stajati oznaka: »***Ts**ONN, EJTn*«.

U članku 10. tablica TARIFNE STAVKE ZA OPSKRBU ELEKTRIČNOM ENERGIJOM TARIFNIH KUPACA ispravno glasi:

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Kategorija  kupca | | Tarifni model |  | Tarifni element | | | | | |
|  | Radna energija | | | Radna snaga | Prekomjerna jalova energija | Naknada (za opskrbu) |
|  | JT | VT | NT |
|  | [kn/kWh] | [kn/kWh] | [kn/kWh] | [kn/kW] | [kn/kvarh] | [kn/mj] |
| Tarifne stavke | | | | | | |
|  | 1 | 2 | 3 | 4 | 5 | 6 |
| Poduzetništvoi | Visoki napon | Bijeli | 1 | – |  |  |  |  |  |
| Srednji napon | Bijeli | 2 | – |  |  |  |  |  |
| Niski napon | Plavi | 3 |  | – | – | – |  |  |
| Bijeli | 4 | – |  |  | – |  |  |
| Crveni | 5 | – |  |  |  |  |  |
| Narančasti | 6 |  | – | – | – | – | – |
| Žuti  (javna rasvjeta) | 7 |  | – | – | – | – |  |
| Kućanstva | Niski napon | Plavi | 8 |  | – | – | – | – | ***Ts**ONN, Nk* |
| Bijeli | 9 | – |  |  | – | – | ***Ts**ONN, Nk* |
| Narančasti | 10 | ***Ts**ONN,EJTn* | – | – | – | – | – |
| Crni | 11 |  | – | – | – | – | ***Ts**ONN,Nku* |

Urbroj: 5051-10-276
Zagreb, 19. ožujka 2010.

Glavna urednica
Zdenka Pogarčić, v. r.

Ostalo, NN 34/2010-911
## Odluka o nadzornim izvještajima kreditnih institucija

### NN 35/2010 (20.3.2010.), Odluka o nadzornim izvještajima kreditnih institucija

HRVATSKA NARODNA BANKA

912

Na temelju članka 174. stavka 1. točke 2. Zakona o kreditnim institucijama (»Narodne novine«, br. 117/2008., 74/2009. i 153/2009.) i članka 43. stavka 2. točke 9. Zakona o Hrvatskoj narodnoj banci (»Narodne novine«, br. 75/2008.) guverner Hrvatske narodne banke donosi

[ODLUKU

O NADZORNIM IZVJEŠTAJIMA KREDITNIH INSTITUCIJA](dodatni/408064.pdf)

Odluka, NN 35/2010-912
## Odluka o statističkom i bonitetnom izvješćivanju

### NN 35/2010 (20.3.2010.), Odluka o statističkom i bonitetnom izvješćivanju

HRVATSKA NARODNA BANKA

913

Na temelju članka 174. stavka 1. točke 2. Zakona o kreditnim institucijama (»Narodne novine« br. 117/2008., 74/2009. i 153/2009.) te članka 29., članka 43. stavka 2. točke 9. i članka 66. stavka 4. Zakona o Hrvatskoj narodnoj banci (»Narodne novine« br. 75/2008.) guverner donosi sljedeću

[ODLUKU

O STATISTIČKOM I BONITETNOM IZVJEŠĆIVANJU](dodatni/408066.pdf)

Odluka, NN 35/2010-913
## Odluka o razrješenju prof. dr. sc. Izeta Aganovića dužnosti posebnog savjetnika predsjednika Republike Hrvatske za znanost i obrazovanje

### NN 36/2010 (24.3.2010.), Odluka o razrješenju prof. dr. sc. Izeta Aganovića dužnosti posebnog savjetnika predsjednika Republike Hrvatske za znanost i obrazovanje

PREDSJEDNIK REPUBLIKE HRVATSKE

914

Na temelju odredbe članka 106. Ustava Republike Hrvatske i članka 4. stavka 5. Odluke o Uredu predsjednika Republike Hrvatske (»Narodne novine«, broj 80/00, 6/04, 54/05 i 30/10), donosim

ODLUKU

O RAZRJEŠENJU POSEBNOG SAVJETNIKA PREDSJEDNIKA REPUBLIKE HRVATSKE ZA ZNANOST I OBRAZOVANJE

Prof. dr. sc. IZET AGANOVIĆ razrješuje se dužnosti posebnog savjetnika predsjednika Republike Hrvatske za znanost i obrazovanje.

Ova Odluka stupa na snagu 30. travnja 2010. godine.

Klasa: 080-02/10-01/11

Urbroj: 71-05-03/1-10-1

Zagreb, 10. ožujka 2010.

Predsjednik
Republike Hrvatske
prof. dr. sc. Ivo Josipović, v. r.

Odluka, NN 36/2010-914
## Odluka o razrješenju Željka Mataje dužnosti posebnog savjetnika predsjednika Republike Hrvatske za šport

### NN 36/2010 (24.3.2010.), Odluka o razrješenju Željka Mataje dužnosti posebnog savjetnika predsjednika Republike Hrvatske za šport

PREDSJEDNIK REPUBLIKE HRVATSKE

915

Na temelju odredbe članka 106. Ustava Republike Hrvatske i članka 4. stavka 5. Odluke o Uredu predsjednika Republike Hrvatske (»Narodne novine«, broj 80/00, 6/04, 54/05 i 30/10), donosim

ODLUKU

O RAZRJEŠENJU POSEBNOG SAVJETNIKA PREDSJEDNIKA REPUBLIKE HRVATSKE ZA ŠPORT

ŽELJKO MATAJA razrješuje se dužnosti posebnog savjetnika predsjednika Republike Hrvatske za šport.

Ova Odluka stupa na snagu 30. travnja 2010. godine.

Klasa: 080-02/10-01/12

Urbroj: 71-05-03/1-10-1

Zagreb, 10. ožujka 2010.

Predsjednik
Republike Hrvatske
prof. dr. sc. Ivo Josipović, v. r.

Odluka, NN 36/2010-915
## Odluka o imenovanju Mirjam Katulić tajnicom Ureda predsjednika Republike Hrvatske

### NN 36/2010 (24.3.2010.), Odluka o imenovanju Mirjam Katulić tajnicom Ureda predsjednika Republike Hrvatske

PREDSJEDNIK REPUBLIKE HRVATSKE

916

Na temelju odredbe članka 106. Ustava Republike Hrvatske i članka 7. stavka 1. Odluke o Uredu predsjednika Republike Hrvatske (»Narodne novine«, broj 80/00, 6/04, 54/05 i 30/10), donosim

ODLUKU

O IMENOVANJU TAJNICE UREDA PREDSJEDNIKA REPUBLIKE HRVATSKE

MIRJAM KATULIĆ imenuje se tajnicom Ureda predsjednika Republike Hrvatske.

Ova Odluka stupa na snagu 1. travnja 2010. godine.

Klasa: 080-02/10-01/31

Urbroj: 71-05-03/1-10-1

Zagreb, 17. ožujka 2010.

Predsjednik
Republike Hrvatske
prof. dr. sc. Ivo Josipović, v. r.

Odluka, NN 36/2010-916
## Odluka o razrješenju Ivane Kovačević dužnosti pomoćnice savjetnice predsjednika Republike Hrvatske za kulturu

### NN 36/2010 (24.3.2010.), Odluka o razrješenju Ivane Kovačević dužnosti pomoćnice savjetnice predsjednika Republike Hrvatske za kulturu

PREDSJEDNIK REPUBLIKE HRVATSKE

917

Na temelju odredbe članka 106. Ustava Republike Hrvatske, članka 4. stavka 1. Odluke o Uredu predsjednika Republike Hrvatske (»Narodne novine«, broj 80/00, 6/04, 54/05 i 30/10) te članka 5. stavka 2. Pravilnika o unutarnjem redu Ureda predsjednika Republike Hrvatske, donosim

ODLUKU

O RAZRJEŠENJU POMOĆNICE SAVJETNICE PREDSJEDNIKA REPUBLIKE HRVATSKE ZA KULTURU

IVANA KOVAČEVIĆ razrješuje se dužnosti pomoćnice savjetnice predsjednika Republike Hrvatske za kulturu.

Ova Odluka stupa na snagu danom donošenja.

Klasa: 080-02/10-01/32

Urbroj: 71-05-03/1-10-1

Zagreb, 17. ožujka 2010.

Predsjednik
Republike Hrvatske
prof. dr. sc. Ivo Josipović, v. r.

Odluka, NN 36/2010-917
## Odluka o razrješenju dr. sc. Vladimira Lončarevića dužnosti pomoćnika savjetnika predsjednika Republike Hrvatske za pitanja političkog sustava

### NN 36/2010 (24.3.2010.), Odluka o razrješenju dr. sc. Vladimira Lončarevića dužnosti pomoćnika savjetnika predsjednika Republike Hrvatske za pitanja političkog sustava

PREDSJEDNIK REPUBLIKE HRVATSKE

918

Na temelju odredbe članka 106. Ustava Republike Hrvatske, članka 4. stavka 1. Odluke o Uredu predsjednika Republike Hrvatske (»Narodne novine«, broj 80/00, 6/04, 54/05 i 30/10) te članka 5. stavka 2. Pravilnika o unutarnjem redu Ureda predsjednika Republike Hrvatske, donosim

ODLUKU

O RAZRJEŠENJU POMOĆNIKA SAVJETNIKA PREDSJEDNIKA REPUBLIKE HRVATSKE ZA PITANJA POLITIČKOG SUSTAVA

Dr. sc. VLADIMIR LONČAREVIĆ razrješuje se dužnosti pomoćnika savjetnika predsjednika Republike Hrvatske za pitanja političkog sustava.

Ova Odluka stupa na snagu danom donošenja.

Klasa: 080-02/10-01/33

Urbroj: 71-05-03/1-10-1

Zagreb, 17. ožujka 2010.

Predsjednik
Republike Hrvatske
prof. dr. sc. Ivo Josipović, v. r.

Odluka, NN 36/2010-918
## Odluka o razrješenju Ane Šimundža dužnosti pomoćnice savjetnika predsjednika Republike Hrvatske za vanjsku politiku

### NN 36/2010 (24.3.2010.), Odluka o razrješenju Ane Šimundža dužnosti pomoćnice savjetnika predsjednika Republike Hrvatske za vanjsku politiku

PREDSJEDNIK REPUBLIKE HRVATSKE

919

Na temelju odredbe članka 106. Ustava Republike Hrvatske, članka 4. stavka 1. Odluke o Uredu predsjednika Republike Hrvatske (»Narodne novine«, broj 80/00, 6/04, 54/05 i 30/10) te članka 5. stavka 2. Pravilnika o unutarnjem redu Ureda predsjednika Republike Hrvatske, donosim

ODLUKU

O RAZRJEŠENJU POMOĆNICE SAVJETNIKA PREDSJEDNIKA REPUBLIKE HRVATSKE ZA VANJSKU POLITIKU

ANA ŠIMUNDŽA razrješuje se dužnosti pomoćnice savjetnika predsjednika Republike Hrvatske za vanjsku politiku.

Ova Odluka stupa na snagu danom donošenja.

Klasa: 080-02/10-01/34

Urbroj: 71-05-03/1-10-1

Zagreb, 17. ožujka 2010.

Predsjednik
Republike Hrvatske
prof. dr. sc. Ivo Josipović, v. r.

Odluka, NN 36/2010-919
## Odluka o imenovanju Ivane Kovačević pomoćnicom savjetnice predsjednika Republike Hrvatske za društvene djelatnosti

### NN 36/2010 (24.3.2010.), Odluka o imenovanju Ivane Kovačević pomoćnicom savjetnice predsjednika Republike Hrvatske za društvene djelatnosti

PREDSJEDNIK REPUBLIKE HRVATSKE

920

Na temelju odredbe članka 106. Ustava Republike Hrvatske, članka 4. stavka 1. Odluke o Uredu predsjednika Republike Hrvatske (»Narodne novine«, broj 80/00, 6/04, 54/05 i 30/10) te članka 5. stavka 2. Pravilnika o unutarnjem redu Ureda predsjednika Republike Hrvatske, donosim

ODLUKU

O IMENOVANJU POMOĆNICE SAVJETNICE PREDSJEDNIKA REPUBLIKE HRVATSKE ZA DRUŠTVENE DJELATNOSTI

IVANA KOVAČEVIĆ imenuje se pomoćnicom savjetnice predsjednika Republike Hrvatske za društvene djelatnosti.

Ova Odluka stupa na snagu danom donošenja.

Klasa: 080-02/10-01/35

Urbroj: 71-05-03/1-10-1

Zagreb, 17. ožujka 2010.

Predsjednik
Republike Hrvatske
prof. dr. sc. Ivo Josipović, v. r.

Odluka, NN 36/2010-920
## Odluka o imenovanju dr. sc. Vladimira Lončarevića pomoćnikom savjetnika predsjednika Republike Hrvatske za unutarnju politiku

### NN 36/2010 (24.3.2010.), Odluka o imenovanju dr. sc. Vladimira Lončarevića pomoćnikom savjetnika predsjednika Republike Hrvatske za unutarnju politiku

PREDSJEDNIK REPUBLIKE HRVATSKE

921

Na temelju odredbe članka 106. Ustava Republike Hrvatske, članka 4. stavka 1. Odluke o Uredu predsjednika Republike Hrvatske (»Narodne novine«, broj 80/00, 6/04, 54/05 i 30/10) te članka 5. stavka 2. Pravilnika o unutarnjem redu Ureda predsjednika Republike Hrvatske, donosim

ODLUKU

O IMENOVANJU POMOĆNIKA SAVJETNIKA PREDSJEDNIKA REPUBLIKE HRVATSKE ZA UNUTARNJU POLITIKU

Dr. sc. VLADIMIR LONČAREVIĆ imenuje se pomoćnikom savjetnika predsjednika Republike Hrvatske za unutarnju politiku.

Ova Odluka stupa na snagu danom donošenja.

Klasa: 080-02/10-01/36

Urbroj: 71-05-03/1-10-1

Zagreb, 17. ožujka 2010.

Predsjednik
Republike Hrvatske
prof. dr. sc. Ivo Josipović, v. r.

Odluka, NN 36/2010-921
## Odluka o imenovanju Ane Šimundža pomoćnicom savjetnika predsjednika Republike Hrvatske za vanjsku politiku

### NN 36/2010 (24.3.2010.), Odluka o imenovanju Ane Šimundža pomoćnicom savjetnika predsjednika Republike Hrvatske za vanjsku politiku

PREDSJEDNIK REPUBLIKE HRVATSKE

922

Na temelju odredbe članka 106. Ustava Republike Hrvatske, članka 4. stavka 1. Odluke o Uredu predsjednika Republike Hrvatske (»Narodne novine«, broj 80/00, 6/04, 54/05 i 30/10) te članka 5. stavka 2. Pravilnika o unutarnjem redu Ureda predsjednika Republike Hrvatske, donosim

ODLUKU

O IMENOVANJU POMOĆNICE SAVJETNIKA PREDSJEDNIKA REPUBLIKE HRVATSKE ZA VANJSKU POLITIKU

ANA ŠIMUNDŽA imenuje se pomoćnicom savjetnika predsjednika Republike Hrvatske za vanjsku politiku.

Ova Odluka stupa na snagu danom donošenja.

Klasa: 080-02/10-01/37

Urbroj: 71-05-03/1-10-1

Zagreb, 17. ožujka 2010.

Predsjednik
Republike Hrvatske
prof. dr. sc. Ivo Josipović, v. r.

Odluka, NN 36/2010-922
## Pravilnik o izmjeni Pravilnika o tehničkim pregledima vozila

### NN 36/2010 (24.3.2010.), Pravilnik o izmjeni Pravilnika o tehničkim pregledima vozila

MINISTARSTVO UNUTARNJIH POSLOVA

923

Na temelju članka 255. stavka 6. Zakona o sigurnosti prometa na cestama, (»Narodne novine« broj: 67/08) ministar unutarnjih poslova, u suglasnosti s ministrom mora, prometa i infrastrukture donosi

PRAVILNIK

O IZMJENI PRAVILNIKA O TEHNIČKIM PREGLEDIMA VOZILA

Članak 1.

U odredbi članka 22. stavka 2. Pravilnika o tehničkim pregledima vozila (»Narodne novine« broj: 148/2008) riječ »vanjske« zamjenjuje se riječju »unutarnje«.

Članak 2.

Ovaj Pravilnik objavit će se u »Narodnim novinama«, a stupa na snagu 1. srpnja 2010. godine.

Broj: 511-01-152-8672/10

Zagreb, 17. ožujka 2010.

Ministar
Tomislav Karamarko, v. r.

Pravilnik, NN 36/2010-923
## Obrasci za statističko praćenje sudskih predmeta vezanih za diskriminaciju i osnove diskriminacije po kojima se ti postupci vode

### NN 36/2010 (24.3.2010.), Obrasci za statističko praćenje sudskih predmeta vezanih za diskriminaciju i osnove diskriminacije po kojima se ti postupci vode

MINISTARSTVO PRAVOSUĐA

924

Na temelju članka 30. Zakona o suzbijanju diskriminacije (»Narodne novine«, broj 85/08) ministarstvo pravosuđa objavljuje

OBRASCE

ZA STATISTIČKO PRAĆENJE SUDSKIH PREDMETA VEZANIH ZA DISKRIMINACIJU I OSNOVE DISKRIMINACIJE PO KOJIMA SE TI POSTUPCI VODE

1. Evidencije o sudskim predmetima vezanim za diskriminaciju i osnovama diskriminacije po kojima se ti postupci vode, sukladno članku 14. Zakona o suzbijanju diskriminacije, radi statističkog praćenja, prekršajni, općinski i županijski sudovi dužni su od 1. siječnja 2010. godine tromjesečno dostavljati Ministarstvu pravosuđa na sljedećim obrascima:

Obrazac br. 1. (prekršajni sudovi – prekršajni predmeti)

Obrazac br. 2. (općinski i županijski sudovi – građanski predmeti)

Obrazac br. 3. (općinski i županijski sudovi – kazneni predmeti)

2. Obrasci za statističko praćenje sudskih predmeta vezanih za diskriminaciju i osnove diskriminacije po kojima se ti postupci vode, objavljeni u »Narodnim novinama«, broj 10/09), prekršajni, općinski i županijski sudovi prestaju primjenjivati danom objave novih Obrazaca br. 1., 2. i 3. u »Narodnim novinama«.

Klasa: 700-01/08-01/1890

Urbroj: 514-03-01-10-4

Zagreb, 8. ožujka 2010.

Ministar
dr. sc. Ivan Šimonović, v. r.

[Obrazac br. 1.](dodatni/408304.pdf)

[Obrazac br. 2.](dodatni/408305.pdf)

[*Obrazac br. 3.*](dodatni/408306.pdf)

Ostalo, NN 36/2010-924
## Rješenje o dodjeli naziva "Referentni centar Ministarstva zdravstva i socijalne skrbi za pedijatrijsku endokrinologiju i dijabetes"

### NN 36/2010 (24.3.2010.), Rješenje o dodjeli naziva "Referentni centar Ministarstva zdravstva i socijalne skrbi za pedijatrijsku endokrinologiju i dijabetes"

MINISTARSTVO ZDRAVSTVA I SOCIJALNE SKRBI

933

Ministar zdravstva i socijalne skrbi Republike Hrvatske na temelju članka 112. stavka 2. Zakona o zdravstvenoj zaštiti (»Narodne novine«, broj 150/08 i 155/09) na prijedlog Nacionalnog zdravstvenog vijeća Ministarstva zdravstva i socijalne skrbi te na temelju članka 96. stavak I. Zakona o općem upravnom postupku (»Narodne novine«, broj 47/09), donosi

RJEŠENJE

Zavodu za pedijatrijsku endokrinologiju i dijabetes Klinike za pedijatriju Kliničkog bolničkog centra Zagreb, verificira se i dodjeljuje naziv »Referentni centar Ministarstva zdravstva i socijalne skrbi za pedijatrijsku endokrinologiju i dijabetes«.

Klasa UP/I-510-01/09-01/03

Urbroj: 534-07-1-2/5-10-13

Zagreb, 26. veljače 2010.

Potpredsjednik Vlade i
ministar zdravstva i
socijalne skrbi
mr. Darko Milinović, dr. med., v. r.

Rješenje, NN 36/2010-933
## Rješenje o dodjeli naziva "Referentni centar Ministarstva zdravstva i socijalne skrbi za funkcijske poremećaje gastroenterološkog sustava"

### NN 36/2010 (24.3.2010.), Rješenje o dodjeli naziva "Referentni centar Ministarstva zdravstva i socijalne skrbi za funkcijske poremećaje gastroenterološkog sustava"

MINISTARSTVO ZDRAVSTVA I SOCIJALNE SKRBI

934

Ministar zdravstva i socijalne skrbi Republike Hrvatske na temelju članka 112. stavka 2. Zakona o zdravstvenoj zaštiti (»Narodne novine«, broj 150/08) na prijedlog Nacionalnog zdravstvenog vijeća Ministarstva zdravstva i socijalne skrbi te na temelju članka 96. stavka I. Zakona o općem upravnom postupku (»Narodne novine«, broj 47/09), donosi

RJEŠENJE

Odjelu za gastroenterologiju i hepatologiju Opće bolnice »Sveti Duh« Zagreb, verificira se i dodjeljuje naziv »Referentni centar Ministarstva zdravstva i socijalne skrbi za funkcijske poremećaje gastroenterološkog sustava«.

Klasa UP/I-510-01/08-01/22

Urbroj: 534-07-1-2/5-10-15

Zagreb, 26. veljače 2010.

Potpredsjednik Vlade i
ministar zdravstva i
socijalne skrbi
mr. Darko Milinović, dr. med., v. r.

Rješenje, NN 36/2010-934
## Odluka o izmjeni Odluke o opskrbi banaka gotovim novcem

### NN 36/2010 (24.3.2010.), Odluka o izmjeni Odluke o opskrbi banaka gotovim novcem

HRVATSKA NARODNA BANKA

937

Na temelju članka 25. stavka 2., članka 27. i članka 43. stavka 2. točke 9. Zakona o Hrvatskoj narodnoj banci (»Narodne novine«, br. 75/2008.) guverner Hrvatske narodne banke donosi

ODLUKU

O IZMJENI ODLUKE O OPSKRBI BANAKA GOTOVIM NOVCEM

Članak 1.

U Odluci o opskrbi banaka gotovim novcem (»Narodne novine«, br. 157/2009.) u članku 27. stavku 1. riječi »1. travnja 2010.« zamjenjuju se riječima »3. svibnja 2010.«.

Članak 2.

Ova Odluka stupa na snagu danom objave u »Narodnim novinama«.

O. br. 133-020/03-10/ŽR

Zagreb, 15. ožujka 2010.

Guverner
Hrvatske narodne banke
dr. sc. Željko Rohatinski, v. r.

Odluka, NN 36/2010-937
## Odluka o izmjeni i dopuni Odluke o porezima Grada Čabra

### NN 36/2010 (24.3.2010.), Odluka o izmjeni i dopuni Odluke o porezima Grada Čabra

GRAD ČABAR

939

Na temelju članka 30. Zakona o financiranju jedinica lokalne i područne (regionalne) samouprave (»Narodne novine« broj 117/93, 33/03, 73/00, 127/00, 59/01, 107/01, 117/01, 150/02, 147/03, 132/06, 73/08) i članka 37. Statuta Grada Čabra (»Službene novine Primorsko-goranske županije« broj 33/09), sukladno Odluci Ustavnog suda RH (»Narodne novine« 26/07) Gradsko vijeće Grada Čabra na sjednici održanoj 18. prosinca 2009. godine donosi

ODLUKU

O IZMJENI I DOPUNI ODLUKE O POREZIMA GRADA ČABRA

Članak 1.

U članku 2. stavku 1. Odluke o porezima Grada Čabra (»Narodne novine« 126/09) briše se točka 5.

Članak 2.

Iza članka 21. brišu se brojka i riječi: »5. POREZ NA NEKORIŠTENE PODUZETNIČKE NEKRETNINE«.

Brišu se članci 22., 23., 24., 25., 26., 27., 28. i 29., glava III. postaje glava II., a članci 30., 31., 32. i 33. dobivaju novu numeraciju. 22., 23., 24. i 25.

Članak 3.

U članku 30. stavak 1. mijenja se i glasi:

»Poslove u svezi s utvrđivanjem, evidentiranjem, nadzorom, naplatom i ovrhom radi naplate poreza iz članka 2. stavka 1. t. 2., 3. i 4. ove Odluke obavljat će nadležno upravno tijelo Grada Čabra.«

Članak 4.

Ova Odluka stupa na snagu osmog dana od dana objave u »Narodnim novinama«.

Klasa: 410-01/09-01/3

Urbroj: 2108/01-09-2

Čabar, 18. prosinca 2009.

GRADSKO VIJEĆE GRADA ČABRA

Predsjednik
Zdravko Tomac, v. r.

Odluka, NN 36/2010-939
## Odluka o imenovanju predsjednika i članova Odbora Nagrade Vladimir Nazor"

### NN 37/2010 (26.3.2010.), Odluka o imenovanju predsjednika i članova Odbora Nagrade Vladimir Nazor"

HRVATSKI SABOR

942

Na temelju članka 80. Ustava Republike Hrvatske i članka 6. Zakona o »Nagradi Vladimir Nazor« (»Narodne novine«, br. 27/91.), Hrvatski sabor na sjednici 17. ožujka 2010. donio je

ODLUKU

O IMENOVANJU PREDSJEDNIKA I ČLANOVA ODBORA »NAGRADE VLADIMIR NAZOR«

I.

Za predsjednika Odbora »Nagrade Vladimir Nazor« imenuje se akademik MILAN MOGUŠ.

II.

Za članove Odbora »Nagrade Vladimir Nazor« imenuju se:

BRANKA CVITKOVIĆ, dramska umjetnica,

VALTER DEŠPALJ, akademski glazbenik,

akademik TONKO MAROEVIĆ,

akademik KREŠIMIR NEMEC,

KRSTO PAPIĆ, filmski redatelj,

GEORGIJ PARO, kazališni redatelj,

BISERKA RAUTER PLANČIĆ, prof,

IDIS TURATO, arhitekt.

Klasa: 021-13/10-07/05

Zagreb, 17. ožujka 2010.

HRVATSKI SABOR

Predsjednik
Hrvatskoga sabora
Luka Bebić, v. r.

Odluka, NN 37/2010-942
## Odluka o postavljenju Gordana Bakote za izvanrednog i opunomoćenog veleposlanika Republike Hrvatske u Islamskoj Republici Afganistan sa sjedištem u Ankari

### NN 37/2010 (26.3.2010.), Odluka o postavljenju Gordana Bakote za izvanrednog i opunomoćenog veleposlanika Republike Hrvatske u Islamskoj Republici Afganistan sa sjedištem u Ankari

PREDSJEDNIK REPUBLIKE RHVATSKE

943

Na temelju odredbe članka 98. stavka 3. Ustava Republike Hrvatske, članka 22. Zakona o vanjskim poslovima (»Narodne novine« broj 48/96), točke II. podtočke 8. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 11. siječnja 2001., 5. srpnja 2001. i 7. travnja 2004., te akta predsjednice Vlade Republike Hrvatske klasa: T-Pov-018-07/09-01/10, urbroj: 50304/2-10-01 od 9. ožujka 2010., kojim je predsjednica Vlade Republike Hrvatske dala prethodni supotpis, donosim

ODLUKU

kojom postavljam GORDANA BAKOTU izvanrednog i opunomoćenog veleposlanika Republike Hrvatske u Republici Turskoj, sa sjedištem u Ankari, i za izvanrednog i opunomoćenog veleposlanika Republike Hrvatske u Islamskoj Republici Afganistan, sa sjedištem u Ankari.

Ova Odluka stupa na snagu danom donošenja.

Klasa: 018-07/09-02/34

Urbroj: 71- 05- 03/1-10-8

Zagreb, 18. ožujka 2010.

Predsjednik
Republike Hrvatske
prof. dr. sc. Ivo Josipović, v. r.

Odluka, NN 37/2010-943
## Odluka o opozivu Damira Perinčića s dužnosti generalnog konzula Republike Hrvatske u Republici Turskoj sa sjedištem u Istanbulu

### NN 37/2010 (26.3.2010.), Odluka o opozivu Damira Perinčića s dužnosti generalnog konzula Republike Hrvatske u Republici Turskoj sa sjedištem u Istanbulu

PREDSJEDNIK REPUBLIKE HRVATSKE

944

Na temelju odredbe članka 98. stavka 3. Ustava Republike Hrvatske, članka 23. Zakona o vanjskim poslovima (»Narodne novine«, broj 48/96), točke II. podtočke 8. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 11. siječnja 2001., 5. srpnja 2001. i 7. travnja 2004., te akta predsjednika Vlade Republike Hrvatske klasa: T-Pov-018-07/10-02/01, urbroj: 50304/2-10-05 od 9. ožujka 2010., kojim je predsjednica Vlade Republike Hrvatske dala prethodni supotpis, donosim

ODLUKU

O OPOZIVU GENERALNOG KONZULA REPUBLIKE HRVATSKE U REPUBLICI TURSKOJ, SA SJEDIŠTEM U ISTANBULU

DAMIR PERINČIĆ opoziva se s dužnosti generalnog konzula Republike Hrvatske u Republici Turskoj, sa sjedištem u Istanbulu i konzularnim ovlastima nad konzularnim područjem koje obuhvaća teritorij regija Edirne, Kirklareli, Tekirdag, Istanbul, Yalova, Kocaeli, Sakarya, Duzce, Canakkale, Balikesir, Antalya, Bursa, Bilecik, Kutahya, Manisa, Izmir, Usak, Aydin, Denizli, Mugla i Burdur.

Ova Odluka stupa na snagu 31. ožujka 2010. godine.

Klasa: 018-07/10-03/01

Urbroj: 71-05-03/1-10-4

Zagreb, 18. ožujka 2010.

Predsjednik
Republike Hrvatske
prof. dr. sc. Ivo Josipović, v. r.

Odluka, NN 37/2010-944
## Odluka o stavljanju izvan snage Odluke o davanju poljoprivrednog zemljišta u vlasništvu Republike Hrvatske društvu Poljodar d.d., Daruvar, u prioritetnu koncesiju neposrednom pogodbom

### NN 37/2010 (26.3.2010.), Odluka o stavljanju izvan snage Odluke o davanju poljoprivrednog zemljišta u vlasništvu Republike Hrvatske društvu Poljodar d.d., Daruvar, u prioritetnu koncesiju neposrednom pogodbom

VLADA REPUBLIKE HRVATSKE

946

Na temelju članka 30. stavka 2. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003, 30/2004 i 77/2009), a u vezi članka 99. Zakona o poljoprivrednom zemljištu (»Narodne novine«, br. 152/2008 i 21/2010), Vlada Republike Hrvatske je na sjednici održanoj 24. ožujka 2010. godine donijela

ODLUKU

O STAVLJANJU IZVAN SNAGE ODLUKE O DAVANJU POLJOPRIVREDNOG ZEMLJIŠTA U VLASNIŠTVU REPUBLIKE HRVATSKE DRUŠTVU POLJODAR d.d., DARUVAR, U PRIORITETNU KONCESIJU NEPOSREDNOM POGODBOM

I.

Danom stupanja na snagu ove Odluke stavlja se izvan snage Odluka o davanju poljoprivrednog zemljišta u vlasništvu Republike Hrvatske društvu Poljodar d.d., Daruvar, u prioritetnu koncesiju neposrednom pogodbom (»Narodne novine«, broj 81/2008).

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 320-02/07-03/28

Urbroj: 5030125-10-2

Zagreb, 24. ožujka 2010.

Predsjednica
Jadranka Kosor, dipl. iur., v. r.

Odluka, NN 37/2010-946
## Rješenje o razrješenju ministrice u Vladi Republike Hrvatske

### NN 37/2010 (26.3.2010.), Rješenje o razrješenju ministrice u Vladi Republike Hrvatske

VLADA REPUBLIKE HRVATSKE

947

Na temelju članka 109. stavka 5. Ustava Republike Hrvatske, uz supotpis predsjednika Hrvatskoga sabora, donosim

RJEŠENJE

O RAZRJEŠENJU MINISTRICE U VLADI REPUBLIKE HRVATSKE

1. Razrješuje se BIANCA MATKOVIĆ dužnosti ministrice u Vladi Republike Hrvatske, radi odlaska na drugu dužnost.

2. Ovo Rješenje stupa na snagu danom donošenja.

Klasa: 080-02/10-02/12

Urbroj: 50304/2-10-02

Zagreb, 24. ožujka 2010.

Predsjednica
Jadranka Kosor, dipl. iur., v. r.

Rješenje, NN 37/2010-947
## Rješenje o ispunjavanju uvjeta HŽ INFRASTURKTURE d.o.o. iz Zagreba za obavljanje poslova zaštite na radu

### NN 37/2010 (26.3.2010.), Rješenje o ispunjavanju uvjeta HŽ INFRASTURKTURE d.o.o. iz Zagreba za obavljanje poslova zaštite na radu

MINISTARSTVO GOSPODARSTVA, RADA I PODUZETNIŠTVA

952

Na zahtjev HŽ INFRASTRUKTURA d.o.o. iz Zagreba, Mihanovićeva 12, a temeljem članka 53. stavka 2. Zakona o zaštiti na radu (»Narodne novine« br. 59/96, 94/96, 114/03, 100/04, 86/08, 116/08 i 75/09) i članka 10. stavka 1. Pravilnika o ispitivanju radnog okoliša te strojeva i uređaja s povećanim opasnostima (»Narodne novine« broj 114/02 i 126/03), ministarstvo gospodarstva, rada i poduzetništva donosi

RJEŠENJE

I.

HŽ INFRASTRUKTURA d.o.o. iz Zagreba, Mihanovićeva 12, ispunjava uvjete za obavljanje poslova zaštite na radu za vlastite potrebe, te za potrebe svih ostalih trgovačkih društva nastalih iz HŽ d.o.o. iz Zagreba, Mihanovićeva 12. To su sljedeći poslovi:

1) ispitivanja u radnom okolišu:

1.1. ispitivanja fizikalnih čimbenika;

2) ispitivanja strojeva i uređaja s povećanim opasnostima.

O obavljenim ispitivanjima, navedeno društvo je ovlašteno izdavati isprave.

II.

Ovim rješenjem stavlja se izvan snage Rješenje Ministarstva gospodarstva, rada i poduzetništva, klasa: UP/I-116-01/05-03/02, urbroj: 526-08-03/2-06-6 od 12. svibnja 2006. godine.

III.

Poslove iz točke I. ovog rješenja navedeno društvo može obavljati dok ispunjava propisane uvjete, a o svim promjenama koje se odnose na ispunjavanje uvjeta društvo je obvezno obavijestiti ovo ministarstvo u roku od 15 dana od dana nastale promjene.

IV.

Ovo rješenje objavit će se u »Narodnim novinama«.

Klasa: UP/I-116-01/05-03/02

Urbroj: 526-08-03/2-10-9

Zagreb, 10. ožujka 2010.

Ministar
mr. sc. Đuro Popijač, v. r.

Rješenje, NN 37/2010-952
## Odluka o razrješenju pročelnika Odjela za tehničke i pomoćne poslove u Stručnoj službi Ureda predsjednika Republike Hrvatske

### NN 38/2010 (31.3.2010.), Odluka o razrješenju pročelnika Odjela za tehničke i pomoćne poslove u Stručnoj službi Ureda predsjednika Republike Hrvatske

PREDSJEDNIK REPUBLIKE HRVATSKE

967

Na temelju odredbe članka 106. Ustava Republike Hrvatske i članka 7. stavka 1. Odluke o Uredu predsjednika Republike Hrvatske (»Narodne novine« broj 80/00, 06/04, 54/05 i 30/10), donosim

ODLUKU

O RAZRJEŠENJU PROČELNIKA ODJELA ZA TEHNIČKE I POMOĆNE POSLOVE U STRUČNOJ SLUŽBI UREDA PREDSJEDNIKA REPUBLIKE HRVATSKE

Mr. MLADEN FIJEMBER razrješuje se dužnosti pročelnika Odjela za tehničke i pomoćne poslove u Stručnoj službi Ureda predsjednika Republike Hrvatske, radi odlaska u mirovinu.

Ova Odluka stupa na snagu 31. ožujka 2010. godine.

Klasa: 080-02/10-01/30

Urbroj: 71-05-03/1-10-1

Zagreb, 17. ožujka 2010.

Predsjednik
Republike Hrvatske
prof. dr. sc. Ivo Josipović, v. r.

Odluka, NN 38/2010-967